ફરિયાદ રૂપે કે મદદ માટે પ્રાર્થના કરો મતલબ તમે કુદરતના નિયમોમાં દખલ કરો છો. તમે કુદરતના નિયમોમાં માનતા નથી, તેમાં તમને વિશ્વાસ નથી. કુદરતને એના નિયમો તોડવા માટે વિનંતી કરો છો. કુદરત એના નિયમો ફક્ત તમારા માટે તોડે એના માટે વિનંતી અને પ્રસાદરૂપે લાંચ પણ આપો છો. તમારું કામ થાય છે તે કુદરતના નિયમ આધીન થતું હોય છે પણ તમને લાગે છે તમારી પ્રાર્થના સાંભળી. અને કામ નથી થતું ત્યારે પણ કુદરતના નિયમ આધીન નથી થતું. લાખો લોકો એક્સિડન્ટમાં બચી જતા હોય છે તેમ લાખો લોકો મરી પણ જતા હોય છે. હવે જે મરી જતા હશે તે શું પ્રાર્થના નહિ કરતા હોય?